Марин Георгиев
Сняг

chitanka.info

Снегът е вест от висините,

далечен знак и светлина.

Той носи блясък от звездите

и чистота и тишина.

Вода и слънце, облак тътнещ,

гърмът и вятърът, студът,

успокоени се завръщат

дълбоко скрили своя път.

Пред нас е само белотата

на спрелия за малко сняг.

И се разтварят небесата.

И се усеща вече как

попила силата стаена

на побелялата гора

трептиш, душа, новородена,

по-мъдра, тиха и добра.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.